Tylypahkan henkilökunta
Opettajat ja henkilökunta > Minerva McGarmiwa

| Minerva McGarmiwa |
| --- | --- |
Ensiesiintyminen:  Harry Potter ja viisasten kivi
Näyttelijä:  Harry Potter: Maggie Smith Ihmeotukset: Fiona Glascott
Henkilötiedot
Sukupuoli:  Nainen
Hiusten väri:  Musta
Silmien väri:  Vihreä
Tupa:  Rohkelikko
Ammatti:  Tylypahkan vararehtori ja muodonmuutosten opettaja (osat 1-7) Tylypahkan rehtori (Kirottu lapsi osat 1 & 2)
Lojaalius:  Feeniksin kilta, Tylypahka
Minerva McGarmiwa (engl. Minerva McGonagall, s. 4. lokakuuta noin vuonna 1925) on Tylypahkan velhokoulun vararehtori, Rohkelikkojen tuvanjohtaja ja muodonmuutosten opettaja. Teoksessa Harry Potter ja puoliverinen prinssi hänestä tulee Tylypahkan rehtori Albus Dumbledoren kuoltua, kunnes uusi vakituinen rehtori nimitetään teoksessa Harry Potter ja kuoleman varjelukset.
McGarmiwa on yksi Albus Dumbledoren luotetuimmista ystävistä ja liittolaisista. Hän on myös Lordi Voldemortia vastaan taistelevan Feeniksin killan jäsen sekä rekisteröity animaagi. Hän kykenee muuttumaan kissaksi. Professori McGarmiwa on erittäin taitava kaksintaistelija, mikä tulee todistetuksi hänen taistellessaan itseään paljon nuorempia velhoja vastaan Puoliverisessä prinssissä ja Kuoleman varjeluksissa. Viimeisessä teoksessa hän ottaa yhteen Kalkaroksen sekä itsensä Voldemortin kanssa.
Minerva McGarmiwan etunimi viittaa Minervaan, roomalaisessa mytologiassa esiintyvään viisauden jumalattareen. Hänen englanninkielinen sukunimensä McGonagall viittaa William Topaz McGonagalliin, jota pidetään englanninkielisen kirjallisuuden huonoimpana runoilijana.
Kirjoissa ja elokuvissa McGarmiwa jää usein vain sivuhenkilöksi. Hän toimii Dumbledoren oikeana kätenä ja huolehtii oppilaista, mutta missään vaiheessa kirjat eivät syvenny kertomaan McGarmivasta sen enempää. Hän säilyy lukijalle hieman etäisempänä hahmona, vaikka tuokin erinäisiin kohtauksiin hieman maustetta erikoisella luonteellaan ja vähäeleisyydellään.
Vasta aivan kirjasarjan loppupuolella hän pääsee suurempaan rooliin: Korpinkynnen oleskeluhuoneessa hän auttaa nujertamaan ja vangitsemaan Amikus ja Alekto Carrown. Hän ajaa Severus Kalkaroksen pakosalle ja johtaa taistelua Voldemortia vastaan. Suuressa salissa vihollisen uhkavaatimuksen jälkeen, kun Pansy Parkinson on vaatinut Harryn luovuttamista viholliselle, McGarmiwa vastaa siihen lähettämällä Pansyn ensimmäisenä evakuoitavaksi tarvehuoneen kautta Sianpäähän. Hän myös taikoi Tylypahkaa koristavat ritaripatsaat eloon suojelemaan oppilaita Kuolonsyöjiltä.
Viimeisessä yhteenotossa Voldemortin joukkoja vastaan McGarmiwa taistelee Voldemortia vastaan aurori Kingsley Kahlesalvan ja liemimestari Horatius Kuhnusarvion tukemana. Taistelun jälkeen Minerva halasi Harrya kiitoksena ja Kingsley palkitsi Minervan tämän teoista Merlinin Ritarikunnan ensimmäisellä kunniamerkillä ja Minervan kuva lyötiin suklaasammakkokortteihin.
Kirjassaan Siuntio Silosäkeen tarinat Rowling vahvisti, että McGarmiwasta tulee Tylypahkan rehtori Dumbledoren kuoltua, mutta vuoteen 2017 mennessä hän on jo siirtynyt eläkkeelle. Hänen jälkeensä Tylypahkan rehtorin viran ottaa haltuunsa yrttitiedon professori ja Puuskupuhin tuvanjohtaja Pomona Verso. Harry Potter ja kirottu lapsi näytelmässä Minerva kuitenkin toimi edelleen rehtorina ainakin vuoteen 2021 saakka. Kun Albus ja Scorpius tunnustivat Minervalle tekonsa tämä kutsui heidän vanhempansa ja Hermionen paikalle ja nuhteli heitä sanoen, että vaikka heidän tekonsa oli periaatteessa jalo, niin heidän vahingossa luomansa paha aikajana olisi voinut toteutua ilman tapahtuneita uhrauksia.
Harry Potter -elokuvissa Minerva McGarmiwaa esittää Maggie Smith ja Ihmeotukset-elokuvissa Fiona Glascott.